Diari Oficial de la Generalitat Valenciana


Sumari del DOGV 9005, del 26-01-2021 (2021/625)

RESOLUCIÓ de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/625


Data del document
:   02-12-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria. [2021/625]  
El Decret 5/2019, de 16 de juny, de presidència de la Generalitat, ha determinat el nombre i la denominació de les conselleries en què s'organitza l'Administració de la Generalitat alhora que els assigna les seues competències. El mencionat decret ha sigut desenvolupat pel Decret 7/2019, de 20 de juny, de presidència de la Generalitat, pel qual es determinen les secretaries autonòmiques de l'Administració del Consell.  
  
El Decret 105/2019, de 5 de juliol, del Consell, adopta les mesures organitzatives necessàries per a establir l'estructura orgànica bàsica de la Presidència i de les conselleries, amb l'objectiu primordial d'atendre amb eficàcia les competències que s'han atribuït a cadascun dels departaments esmentats.  
L'estructura establida en les esmentades disposicions ha sigut modificada recentment mitjançant el Decret 184/2020, de 13 de novembre, del Consell.  
A fi d'ajustar l'estructura orgànica de la Conselleria de Sanitat Universal i Salut Pública i les funcions dels seus òrgans al nou entorn organitzatiu s'ha aprovat un nou reglament orgànic i funcional pel Decret 185/2020, de 16 de novembre.  
En virtut de les facultats conferides pels articles 28 k i l de la Llei 5/1983, de 30 de desembre, del Consell, article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com per la Llei 40/2015, d'1 d'octubre, de règim jurídic del sector públic, resolc:  
  
  
Primer  
1. Les facultats referides a despeses del capítol I del pressupost de la Conselleria de Sanitat Universal i Salut Pública (despeses de personal), incloses les diferents variacions que hagen de practicar-se en les nòmines, una vegada autoritzades en virtut dels oportuns actes o resolucions administratives dictades pels òrgans competents, es deleguen en els següents òrgans:  
1.1. Serveis centrals  
En la persona titular de la Sotssecretaria de la Conselleria de Sanitat Universal i Salut Pública les corresponents al personal dels serveis centrals de la Conselleria i, en general, aquelles que es tramiten des dels serveis centrals, qualsevol que siga el seu origen.  
1.2. Departaments de salut (subprogrames 412.22 i 412.26)  
  
En les persones titulars de les gerències dels departaments de salut.  
1.3. Salut mental i atenció sanitària de mitjana i llarga estada (subprograma 412.28).  
En les persones titulars de les direccions mèdiques de l'hospital corresponent, respecte del personal adscrit als seus respectius centres.  
  
1.4. En el Centre de Transfusió de la Comunitat Valenciana (subprograma 412.22).  
En la persona titular de la direcció del Centre de Transfusió de la Comunitat Valenciana.  
1.5. En els serveis d'emergència sanitària (subprograma 412.22).  
En les persones titulars de les direccions dels serveis d'emergència sanitària.  
1.6. En els comissionats de la Conselleria de Sanitat Universal i Salut Pública (subprograma 412.22).  
En les persones titulars del comissionat.  
1.7. Direccions territorials  
En les persones titulars de les direccions territorials de la Conselleria, els relatius al personal de les seues pròpies direccions territorials, així com els relatius al personal de contingent i dels funcionaris tècnics de l'Estat al servei de la sanitat local, metges, practicants, matrones, mentre no passen a ser personal estatutari integrat, sempre que pertanguen als seus respectius àmbits territorials.  
Sense perjudici del que es disposa en el paràgraf anterior, quan aquest personal passe a dependre orgànica i/o funcionalment dels diferents departaments de salut, les facultats quedaran delegades en els òrgans competents descrits en l'apartat 1.2 del present punt.  
1.8. Centres integrats de salut pública (programa 412.10).  
En les persones titulars de les direccions de salut pública, mancomunadament amb les persones titulars de les direccions de gestió territorial de salut pública o, en defecte d'això, amb les persones titulars de les direccions econòmiques del departament de salut que territorialment corresponga, amb les següents excepcions:  
a) En salut pública del departament de salut de Vinaròs, del departament de salut de Castelló i departament de salut de la Plana, en les persones titulars de les direccions de salut pública que corresponga mancomunadament amb la persona titular de la direcció econòmica de l'hospital la Magdalena.  
b) En salut pública del departament de salut de Dénia, en la persona titular de la direcció de salut pública mancomunadament amb la persona titular de la direcció econòmica de l'hospital de la Pedrera.  
c) En salut pública del departament de salut de Manises, en la persona titular de la direcció de salut pública mancomunadament amb la persona titular de la direcció econòmica del departament de salut de València-la Fe.  
d) En salut pública del departament de salut València-Hospital General, en la persona titular de la direcció de salut pública mancomunadament amb la persona titular de la direcció econòmica del Consorci Hospital General Universitari de València.  
2. Es delega, a més d'en els òrgans descrits en l'anterior apartat 1, en les persones titulars de la sotssecretaria, secretaries autonòmiques i direccions generales, les facultats referides a despeses que siguen imputables a l'article 16, subconcepte162.01 (formació i perfeccionament del personal), respecte del personal adscrit als seus respectius centres directius.  
A l'Escola Valenciana d'Estudis per a la Salut, aquestes facultats seran exercides per la persona titular de la Sotssecretaria de la Conselleria de Sanitat Universal i Salut Pública mancomunadament amb la persona titular de la Subdirecció General de l'Escola.  
3. En les delegacions es troben implícites aquelles funcions que són necessàries per a l'autorització, disposició, obligació i proposta de pagament, relatives a les despeses a què es referisquen.  
  
Segon  
1. En matèria de contractació i de gestió econòmica, les facultats referides a les despeses dels capítols II, III (càrrega financera en arrendaments financers) i VI es deleguen en els següents òrgans, amb excepció del que es disposa en el punt resolutiu tercer:  
1.1. Serveis centrals:  
a) En les persones titulars de la sotssecretaria, secretaries autonòmiques i direccions generals i Subdirecció General de l'Escola Valenciana d'Estudis per a la Salut, aquesta última mancomunadament amb la de la Sotssecretaria de la Conselleria de Sanitat Universal i Salut Pública, les corresponents a expedients de despeses pròpies de les seues unitats directives, sempre que s'imputen als programes pressupostaris i unitats de gestió que els corresponguen, amb les especificitats descrites en el paràgraf següent, així com en la resta de la present resolució.  
  
Per a les secretaries autonòmiques, direccions generals i Escola Valenciana d'Estudis per a la Salut, s'estableix un límit de 150.000,00 ?.  
  
b) En la persona titular de la subsecretaria, les corresponents a despeses dels serveis centrals per imports superiors als expressats en el paràgraf anterior.  
1.2. Direccions territorials:  
En les persones titulars de les direccions territorials de la Conselleria respecte de les unitats de gestió pròpies, independentment del programa pressupostari, sempre que la seua quantia no excedisca els 150.000,00 ?.   
1.3. Salut mental i atenció sanitària de mitjana i llarga estada (subprograma 412.28):  
En les persones titulars de les direccions mèdiques mancomunadament amb les persones titulars de les direccions econòmiques de l'hospital respectiu.  
1.4. Centre de Transfusió de la Comunitat Valenciana (subprograma 412.22):  
En la persona titular de la direcció del Centre de Transfusió de la Comunitat Valenciana mancomunadament amb la persona titular de la direcció econòmica.  
1.5. Comissionats de la Conselleria de Sanitat Universal i Salut Pública (subprograma 412.22):   
En les persones titulars del comissionat.  
1.6. Serveis d'emergència sanitàries (subprograma 412.22 i 412.24):  
  
En els serveis d'emergències sanitàries d'Alacant i València, aquestes atribucions correspondran a la persona que exercisca la direcció del servei d'emergències sanitàries de València mancomunadament amb la persona que exercisca la direcció econòmica de València.  
En el servei d'emergències sanitàries de Castelló aquestes atribucions correspondran a la persona que exercisca la direcció del servei d'emergències sanitàries mancomunadament amb la persona que exercisca la direcció econòmica de l'hospital la Magdalena.  
1.7. Prestacions farmacèutiques (subprograma 412.23) i prestacions externes complementàries (subprograma 412.27):  
a) Serveis centrals: En la persona titular de la Direcció General de Farmàcia i Productes Sanitaris.  
b) Departaments de salut: En la persona titular de la gerència del departament mancomunadament amb la persona titular de la direcció econòmica corresponent.  
c) Comissionats de la Conselleria: En les persones titulars del Comissionat, respecte a les despeses pròpies de la conselleria corresponents als departaments de salut de gestió indirecta per concessió administrativa que territorialment els corresponga.  
No obstant això, quan es tracte d'expedients i contractes de gestió centralitzada tramitats amb càrrec a crèdits dels centres gestors o a través de la Central de Compres de Conselleria de Sanitat Universal i Salut Pública, seran aplicables les normes contingudes en els apartats 5, 6, 7, 8 i 9 del present punt.  
1.8. Centres integrats de salut pública (programa 412.10):  
En la persona titular de la direcció de salut pública, mancomunadament amb la persona titular de la direcció de gestió territorial de salut pública o, en defecte d'això, amb la persona titular de la direcció econòmica del departament de salut que territorialment corresponga, amb les següents excepcions:  
a) En salut pública del departament de salut de Vinaròs, del departament de salut de Castelló i del departament de salut de la Plana, en la persona titular de la direcció de salut pública que corresponga mancomunadament amb la persona titular de la direcció econòmica de l'hospital la Magdalena.  
b) En salut pública del departament de salut de Dénia, en la persona titular de la direcció de salut pública mancomunadament amb la persona titular de la direcció econòmica de l'hospital la Pedrera.  
c) En salut pública del departament de salut de Manises, en la persona titular de la direcció de salut pública mancomunadament amb la persona titular de la direcció econòmica del departament de salut València-la Fe.  
d) En salut pública del departament de salut València-Hospital General, en la persona titular de la direcció de salut pública mancomunadament amb la persona titular de la direcció economicofinancera del Consorci Hospital General Universitari de València.   
1.9. Informació per a la salut (subprograma 412.29):  
En la persona titular del centre directiu o direcció general amb competències en matèria de sistemes d'informació i tecnologies de la informació i comunicació del sistema valencià de salut.  
2. En els departaments de salut de la Conselleria, les facultats en matèria de contractació administrativa i de gestió econòmica, es deleguen, en el seu respectiu àmbit d'actuació, en les persones titulars de les gerències dels departaments de salut mancomunadament amb les persones titulars de les direccions econòmiques.  
3. Les facultats a què es fa referència en els apartats, 1.2, 1.3, 1.4, 1.5, 1.6, 1.7, 1.8, 1.9 i 2 del present punt seran exercides sempre que els expedients i contractes de què es tracte no excedisquen les quantitats màximes que s'expressen a continuació:  
Subprograma 412.22, fins a 1.000.000,00 ?, excepte en els serveis d'emergència sanitària, on el límit serà de 300.000,00 ?.  
Subprograma 412.23, fins a 1.000.000,00 ?.  
Subprograma 412.24, fins a 500.000,00 ?.  
Subprograma 412.27, fins a 500.000,00 ?.  
Subprograma 412.28, fins a 500.000,00 ?.  
Subprograma 412.29, fins a 1.000.000,00 ?.  
Programa 412.10, fins a 200.000,00 ?.  
4. La formalització i gestió dels contractes de concessió de serveis que tinguen establit cànon d'explotació a càrrec de l'adjudicatari o que comporten ingressos a favor de la Generalitat, es deleguen en els mateixos òrgans i amb les mateixes limitacions descrites en els apartats 1, 2 i 3 del present punt.  
5. Les facultats referides a contractació de gestió centralitzada i les seues corresponents despeses de funcionament, financers i inversions reals, es deleguen en la persona titular de la Sotssecretaria, independentment del programa pressupostari, sense límit quantitatiu.  
6. Es delega en la persona titular de la Sotssecretaria la contractació a tramitar a través de la Central de Compres de la Conselleria de Sanitat Universal i Salut Pública, així com les corresponents facultats sobre la despesa que comporta, independentment del programa pressupostari, sense límit quantitatiu.   
7. La formalització dels contractes basats derivats dels acords marc subscrits per la Central de Compres de la Generalitat, per l'Institut Nacional de Gestió Sanitària o òrgan que els substituïsca, correspondrà a la persona titular de la Sotssecretaria de la Conselleria de Sanitat Universal i Salut Pública.  
En els supòsits en els quals els acords marc formalitzats per la Central de Compres de la Generalitat configuren la contractació basada en forma de peticions directes dels béns o serveis, la competència per a la seua formalització queda delegada en els òrgans que corresponga en virtut del que es preveu en el present punt respecte de les seues pròpies unitats de gestió, sense límit quantitatiu.  
8. La formalització dels contractes basats derivats dels acords marc subscrits per la Direcció General de Racionalització i Centralització de la Contractació del Ministeri d'Hisenda i Funció Pública o òrgan que el substituïsca, queda delegada en els òrgans que corresponga en virtut del que es preveu en el present punt respecte de les seues pròpies unitats de gestió, sense límit quantitatiu.  
9. En el cas d'expedients i contractes de gestió centralitzada tramitats amb càrrec a crèdits dels centres gestors o a través de la Central de Compres de la Conselleria de Sanitat Universal i Salut Pública, així com contractes basats del punt 7, paràgraf primer del present punt, una vegada els òrgans competents per a contractar i retindre/autoritzar/disposar la despesa hagen exercit les seues atribucions, les facultats d'execució de la despesa i del contracte queden delegades en els òrgans que corresponga en virtut del que es disposa en el present punt, sense límit quantitatiu.  
En el cas concret de les prestacions externes dels departaments de salut gestionats mitjançant contractes de gestió de servei públic per concessió així com aquelles altres prestacions externes que els corresponguen per raó de territori, les facultats d'execució de la despesa i del contracte es deleguen en les persones titulars de les direccions territorials de la Conselleria de Sanitat Universal i Salut Pública, sense límit quantitatiu.  
10. Als efectes establits en el present punt, s'entendrà com a despeses dels serveis centrals aquelles pròpies dels centres directius de la Conselleria, tant imputables a programes i subprogrames pressupostaris sense estructura territorial descentralitzada, com els relatius a les unitats de gestió denominades «serveis centrals», i s'entendrà com a despeses de gestió centralitzada els relatius a la unitat de gestió denominada «gestió delegada» o aquells que es tramiten pels serveis centrals amb càrrec als centres gestors propis.  
11. Les facultats referides a contractació, despeses de funcionament, despeses financeres i inversions reals de tots els programes i subprogrames pressupostaris de la Conselleria, que per quantia no hagen sigut delegades en els òrgans directius dels centres gestors propis, correspondran a la persona titular de la Sotssecretaria de la Conselleria de Sanitat Universal i Salut Pública.  
12. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives a les despeses a què es referisquen, així com expressament totes les atribucions que la legislació vigent sobre contractació d'obres, serveis, subministraments, concessió de serveis i unes altres s'assignen a l'òrgan de contractació, amb les especificitats descrites en el present punt.  
  
Tercer  
Les facultats referides a capítol III (despeses financeres) es deleguen en els següents òrgans:  
1. Les corresponents a despeses de recàrrecs i interessos de la Seguretat Social es deleguen en la persona titular de la Sotssecretaria de la Conselleria de Sanitat Universal i Salut Pública.  
2. Les corresponents a interessos de demora (conceptes 350, 352 o equivalents) es deleguen en la persona titular de la Sotssecretaria de la Conselleria de Sanitat Universal i Salut Pública, amb les següents excepcions:  
2.1. Quan la reclamació efectuada a l'Administració siga en matèria de recursos humans, les facultats es deleguen en els òrgans descrits en els apartats 1.2, 1.3, 1.4, 1.5, 1.6, 1.7 i 1.8 del punt primer de la present resolució, sense límit quantitatiu.  
2.2. Quan la reclamació efectuada a l'Administració siga en matèria de responsabilitat patrimonial, les facultats es deleguen en els òrgans descrits en els apartats 1.2, 1.3, 1.4, 1.5, 1.6, 1.8 i 2 del punt segon de la present resolució, sense límit quantitatiu.  
2.3. Quan la reclamació efectuada a l'Administració siga en matèria de transferències corrents dels subprogrames 412.23, 412.25 i 412.27, les facultats es deleguen en els òrgans descrits en els apartats 1.1, 1.2, 1.3, 1.4, 1.5 i 1.6 del punt quart de la present resolució, sense límit quantitatiu.  
3. La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans que tenen atribucions delegades per a l'autorització de la mena de despeses que donen origen a la reclamació en virtut del que es disposa en la present resolució.  
  
Quart  
1. Les facultats referides a despeses dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran a la persona titular de la Sotssecretaria de la Conselleria de Sanitat Universal i Salut Pública, independentment del centre gestor al qual s'imputen, amb les següents excepcions:  
1.1. Es delega en les persones titulars de les direccions territorials de la Conselleria de Sanitat Universal i Salut Pública, en el seu respectiu àmbit territorial i unitat de gestió, les despeses relatives a la línia de reintegrament de despeses fins a una quantia màxima de 100.000,00 ?.  
Es delega en la persona titular de la Direcció General de Farmàcia i Productes Sanitaris, les despeses corresponents a la línia de reintegrament de despeses per quantia superior a 100.000,00 euros.  
En el supòsit de reintegraments de despeses autoritzades per la persona titular de la Direcció General de Farmàcia i Productes Sanitaris amb càrrec de les unitats de gestió de les direccions territorials de la Conselleria de Sanitat Universal i Salut Pública, es faculta a aquestes últimes perquè autoritzen les propostes comptables corresponents per a l'execució de l'expedient de despesa.  
1.2. Es delega en les persones titulars de les direccions territorials de la Conselleria de Sanitat Universal i Salut Pública, en el seu respectiu àmbit territorial i unitat de gestió, les despeses relatives a la línia d'ajudes de pròtesis i vehicles per a persones discapacitades, sense límit quantitatiu.   
Es delega en la persona titular de la Direcció General de Farmàcia i Productes Sanitaris en la seua respectiva unitat de gestió, les despeses relatives a la línia d'ajudes de pròtesis i vehicles per a persones discapacitades, sense límit quantitatiu.  
1.3. Es delega en la persona titular de la Direcció General de Farmàcia i Productes Sanitaris les despeses relatives a les línies de transferències servei farmacèutic sociosanitari i atenció farmacèutica sociosanitària, sense límit quantitatiu.  
1.4. Es delega en les persones titulars de les direccions territorials de la Conselleria de Sanitat Universal i Salut Pública la gestió de les despeses de transferències corrents del subprograma 412.23 (prestacions farmacèutiques) relatius a les línies de prestacions farmacèutiques i reintegraments de prestacions farmacèutiques, sense limitació quantitativa.   
1.5. En matèria de transferències corrents del subprograma 412.24 (prestacions externes) i del subprograma 412.27 (prestacions externes complementàries) es delega en les persones titulars de les direccions territorials de la Conselleria, en el seu respectiu àmbit territorial i unitat de gestió, les despeses relatives a reintegraments de despeses per assistència quirúrgica, pla de garantia de no demora i ajudes per desplaçaments, sense limitació quantitativa.   
1.6. Es delega en la persona titular de la Direcció General de Farmàcia i Productes Sanitaris i en les persones titulars de les direccions territorials de la Conselleria de Sanitat Universal i Salut Pública, en les seues respectives unitats de gestió, les despeses de les línies de transferències corrents del subprograma 412.25 (serveis generals de la secretaria autonòmica), sense limitació quantitativa.   
2. En la delegació de facultats regulades en el present punt es troben incloses totes les atribucions necessàries per a l'autorització, disposició, obligació i proposta de pagament de les despeses a què es refereixen.  
  
  
Cinqué  
La formalització dels documents relatius a ingressos pressupostaris i de fons extrapressupostaris es delega en la persona titular de la Sotssecretaria de la Conselleria de Sanitat Universal i Salut Pública.  
En els contractes que comporten el pagament de contraprestacions econòmiques a favor de la Generalitat o contemplen la repercussió al contractista de despeses o quantitats prèviament satisfetes per la Generalitat, la gestió i recaptació dels ingressos associats a aquests contractes correspondrà a la persona titular de la Sotssecretaria de la Conselleria de Sanitat Universal i Salut Pública.  
Així mateix, es delega en els òrgans descrits en el punt resolutiu segon de la present resolució, la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
La competència en matèria de revocació de les taxes per prestació d'assistència sanitària i les relatives als productes i serveis prestats pel Centre de Transfusió de la Comunitat Valenciana regulades en la Llei 20/2017, de 28 de desembre, de Taxes de la Generalitat, es delega en les persones titulars de les gerències dels departaments de salut de la Conselleria i en la persona titular de la direcció del Centre de Transfusió de la Comunitat Valenciana, respectivament.  
La formalització de propostes de pagament extrapressupostàries es deleguen en els mateixos òrgans i amb les mateixes limitacions descrites en el punt segon de la present resolució.  
  
Sisé  
Sense perjudici del que es preveu en el Decret 25/2017, de 24 de febrer, del Consell, pel qual es regulen els fons de caixa fixa, així com en les disposicions que ho desenvolupen, les competències encomanades a les sotssecretaries i unitats equivalents, s'entendrà que, en el cas de la Conselleria de Sanitat Universal i Salut Pública, corresponen als següents òrgans:  
1. A la persona titular de la Sotssecretaria de la Conselleria de Sanitat Universal i Salut Pública respecte de les caixes fixes adscrites als òrgans descrits en el punt segon, apartat 1.1 de la present resolució.  
  
2. Als òrgans descrits en els apartats 1.2, 1.3, 1.4, 1.5, 1.6, 1.7, 1.8 i 2 del punt segon de la present resolució, respecte de les caixes fixes adscrites a les seues respectives unitats de gestió.  
  
Seté  
Sense perjudici del que es disposa en el Decret 24/1997, d'11 de febrer, del Govern Valencià, sobre indemnitzacions per raó del servei, així com en les disposicions que el desenvolupen, les atribucions encomanades a les sotssecretaries, direccions generals i altres òrgans, s'entendran referides en el que concerneix la Conselleria de Sanitat Universal i Salut Pública als òrgans descrits en el punt segon de la present resolució, respecte del personal adscrit als seus respectius centres.  
  
  
Huité  
Es delega en la persona titular de la Sotssecretaria de la Conselleria de Sanitat Universal i Salut Pública l'aprovació dels ajustos pressupostaris a què es refereixen les lleis de pressupostos anuals de la Generalitat en els preceptes dedicats a la vinculació dels crèdits, la gestió integrada i la seua comptabilització.  
  
Nové  
En les resolucions i actes que s'adopten en virtut del que es disposa en la present resolució es farà constar expressament que es dicten fent ús de facultats delegades i es consideraran amb caràcter general dictats per l'òrgan delegant.  
  
Desé  
Les delegacions d'atribucions i funcions aprovades mitjançant la present resolució s'entenen sense perjudici de les facultats de l'òrgan delegant per a reclamar el coneixement i resolució de tots els assumptes que estime oportuns, i podrà així mateix revocar la delegació en qualsevol moment, de conformitat amb el que s'estableix en els articles 9 i següents de la Llei 40/2015, d'1 d'octubre, de règim jurídic del sector públic i 63.5 de la Llei 5/1983, de 30 de desembre, del Consell.  
  
  
Onzé  
En cas de vacant, absència o malaltia dels òrgans en els quals s'efectuen les delegacions, la suplència serà exercida de la següent manera:  
  
1. Serveis centrals:  
En l'ordre establit, a l'efecte de substitucions, en el Reglament orgànic i funcional de la Conselleria de Sanitat Universal i Salut Pública.  
  
2. Departaments de salut (412.2, tots els subprogrames):  
Per les persones titulars de les direccions mediques, de les direccions assistencials, de les subdireccions mèdiques, de les direccions d'atenció primària o de les direccions d'infermeria, indistintament, respecte de les persones titulars de les gerències dels departaments de salut, excepte en els supòsits regulats en el punt primer de la present resolució en els quals la suplència podrà ser exercida, a més, per les persones titulars de les direccions econòmiques.  
Per les persones titulars de les subdireccions econòmiques o, en defecte d'això, per la persona titular del servei o responsable de contractació o de gestió econòmica del departament respecte de les persones titulars de les direccions econòmiques.  
3. Salut mental i atenció sanitària de mitjana i llarga estada (subprograma 412.28):  
Per la persona titular de la direcció econòmica o, en defecte d'això, per la persona titular de la direcció d'infermeria respecte de la persona titular de la direcció mèdica, excepte en els supòsits regulats en el punt segon de la present resolució, en els quals la suplència d'aquest últim serà exercida per la persona titular de la direcció d'infermeria.  
  
Per la persona titular del servei o responsable de contractació o de gestió econòmica de l'hospital, respecte de la persona titular de la direcció econòmica.  
4. Centre de Transfusió de la Comunitat Valenciana:  
Per la persona titular de la direcció econòmica o, en defecte d'això, per la persona titular de la direcció d'infermeria o per la de la subdirecció d'infermeria respecte de la persona titular de la direcció del centre de transfusió, excepte en els supòsits regulats en el punt segon de la present resolució en els quals la suplència d'aquest últim serà exercida per la persona titular de la direcció d'infermeria o per la de la subdirecció d'infermeria.  
Per la persona titular del servei o responsable de contractació o de gestió econòmica del centre, respecte de la persona titular de la direcció econòmica.  
5. Comissionats de la Conselleria de Sanitat Universal i Salut Pública:  
La suplència de la persona titular del Comissionat de Sanitat del departament de salut de Manises serà exercida per la persona titular de la direcció econòmica del departament de salut València-la Fe.  
La suplència de la persona titular del Comissionat de Sanitat del departament de salut de Dénia serà exercida per la persona titular de la direcció econòmica de l'hospital la Pedrera.  
La suplència de la persona titular del Comissionat de Sanitat dels departaments de salut d'Elx-Crevillent i de Torrevieja serà exercida per la persona titular de la direcció econòmica del departament de salut d'Elx.  
6. Serveis d'emergència sanitària:  
6.1. Per la persona titular de la direcció econòmica que corresponga o per la persona titular d'una subdirecció mèdica, indistintament, respecte de la persona titular de la direcció del servei d'emergències sanitàries, excepte en els supòsits regulats en el punt segon de la present resolució en els quals la suplència d'aquest últim serà exercida per la persona titular d'una subdirecció mèdica.  
6.2. En tant no es creen i cobrisquen les subdireccions mèdiques dels serveis d'emergència sanitària d'Alacant i Castelló les referències efectuades a les subdireccions mèdiques s'entenen referides a les del servei d'emergència sanitària de València.  
6.3. Per la persona titular del servei o responsable de contractació o de gestió econòmica del servei d'emergències respecte de la persona titular de la direcció econòmica.  
7. Direccions territorials:  
Per la persona titular de la secretaria territorial respecte la persona titular de la direcció territorial.  
Per la persona titular del servei o responsable de contractació o de gestió econòmica, respecte de la persona titular de la secretaria territorial.  
8. Centres integrats de salut pública (programa 412.10):  
8.1. Per la persona titular de la coordinació de salut pública o, en defecte d'això, per la persona titular de la coordinació veterinària per ordre d'antiguitat, respecte de la persona titular de la direcció de salut pública.  
Per les persones titulars de les subdireccions econòmiques o, en defecte d'això, per la persona titular del servei o responsable de contractació o de gestió econòmica del departament que territorialment corresponga respecte a la persona titular de la direcció de gestió territorial de salut pública o direcció econòmica.  
8.2. Pels òrgans que corresponga en virtut de les disposicions sobre delegació d'atribucions dictades pels òrgans competents del Consorci Hospital General Universitari de València, respecte de la persona titular de la direcció economicofinancera del consorci.  
  
Dotzé  
Les referències efectuades en la present resolució a programes i subprogrames pressupostaris així com a centres de gestió concrets s'entendran adaptades a l'estructura orgànica i funcional del pressupost de la Conselleria de Sanitat Universal i Salut Pública que s'aprove en la Llei de pressupostos de la Generalitat per a cada exercici.  
  
Tretzé  
Les quantitats a què es fa referència en la present resolució s'entendran amb IVA inclòs.  
  
Catorzé  
Es faculta la persona titular de la sotssecretaria perquè dicte les instruccions necessàries per a l'aplicació de la present resolució.  
  
Quinzé  
Queda sense efecte la resolució de 24 d'octubre de 2019, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria, així com qualsevol altra delegació que s'opose a la present resolució.  
  
Setzé  
Aquesta resolució farà efecte des de l'endemà de la publicació en el Diari Oficial de la Generalitat Valenciana.  
  
València, 2 de desembre de 2020.- La consellera de Sanitat Universal i Salut Pública: Ana Barceló Chico.